|  |  |  |
| --- | --- | --- |
| ที่ มท ๐๘๑๙.๒/ว  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐๓๐๐ |

 พฤศจิกายน 2563

เรื่อง สนับสนุนบุคลากรเข้าร่วมกิจกรรมแลกเปลี่ยนเรียนรู้ในสัปดาห์สมัชชาสุขภาพแห่งชาติ แบบออนไลน์

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานคณะกรรมการสุขภาพแห่งชาติ

 ด่วนที่สุด ที่ สช.สสช.ว. 1273/2563 ลงวันที่ 18 พฤศจิกายน 2563 จำนวน 1 ชุด

 ด้วยสำนักงานคณะกรรมการสุขภาพแห่งชาติ ขอความร่วมมือกรมส่งเสริมการปกครองท้องถิ่น
ให้สนับสนุนบุคลากรวิชาชีพขององค์กรปกครองส่วนท้องถิ่นที่ปฏิบัติงานในภารกิจที่เกี่ยวข้อง ได้แก่ (1) งานส่งเสริมและพัฒนาคุณภาพชีวิตของผู้พิการ (2) งานดูแลระยะยาวสำหรับผู้สูงอายุที่อยู่ในภาวะพึ่งพิง (3) งานสุขาภิบาลอนามัยและสิ่งแวดล้อม และ (4) การส่งเสริมสุขภาพ เพื่อให้บุคลากรขององค์กรปกครองส่วนท้องถิ่นที่สนใจเข้าร่วมรับชมกิจกรรมแลกเปลี่ยนเรียนรู้ เนื่องจากพระราชบัญญัติสุขภาพแห่งชาติ พ.ศ. 2550 มาตรา 41 กำหนดให้คณะกรรมการสุขภาพแห่งชาติจัดให้มีสมัชชาสุขภาพแห่งชาติอย่างน้อยปีละหนึ่งครั้ง เพื่อให้เกิดกระบวนการให้ประชาชนและหน่วยงานของรัฐร่วมแลกเปลี่ยนองค์ความรู้และเรียนรู้อย่างสมานฉันท์ เพื่อนำไปสู่การเสนอแนะนโยบายสาธารณะเพื่อสุขภาพร่วมกัน ซึ่งในปีนี้ได้กำหนดจัดกิจกรรมแลกเปลี่ยนเรียนรู้ (Side Events) ของสัปดาห์สมัชชาสุขภาพแห่งชาติ ในระหว่างวันที่ 2 – 14 ธันวาคม 2563 และจัดประชุมสมัชชาสุขภาพแห่งชาติ ครั้งที่ 13 พ.ศ. 2563 ในระหว่างวันที่ 16 – 17 ธันวาคม 2563 ณ หอประชุมใหญ่ ทีโอที กรุงเทพมหานคร ภายใต้ชื่อประเด็นหลัก “พลังพลเมืองตื่นรู้...สู้วิกฤตสุขภาพ”

กรมส่งเสริมการปกครองท้องถิ่น จึงขอให้จังหวัดแจ้งองค์กรปกครองส่วนท้องถิ่นประชาสัมพันธ์
ให้บุคลากรในสังกัดที่สนใจเข้าร่วมรับชมกิจกรรมแลกเปลี่ยนเรียนรู้ตามวันและเวลาดังกล่าว โดยรับชม
แบบออนไลน์ผ่านแอพพลิเคชั่น facebook ของสำนักงานคณะกรรมการสุขภาพแห่งชาติ และสามารถติดตามข่าวสารงานสมัชชาสุขภาพแห่งชาติ ครั้งที่ 13 พ.ศ. 2563 ได้ทางเว็บไซต์ [www.samatcha.org](http://www.samatcha.org) รายละเอียดตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น



ร.อสถ. ...............................

ผอ.กสธ. ............................

หน.กง.สส. ..........................

จนท. ..................................

กองสาธารณสุขท้องถิ่น

กลุ่มงานส่งเสริมสุขภาพ
โทร 0-2241-7225

ผู้ประสานงาน นางสาวสุจิตรา ดาวเรือง